તેમની વાતમાં સૂર પુરાવતાં દીપા દિવેચા કહે છે, ‘મારાં લગ્નને ૧૫ વર્ષ થઈ ગયાં. મોટે ભાગે દરેક તહેવાર અહીં જ ઊજવું છું. હું સુરતની છું, પરંતુ તહેવારો તો મને મારી સોસાયટીમાં જ સેલિબ્રેટ કરવા ગમે છે. દિવાળીમાં અમે મહિલાઓ ખાસ ‘દિવાળી-કિટી’ રાખી ફ્રેશ નાસ્તા બનાવી ગેટ-ટુગેધરનો પ્રોગ્રામ અચૂક રાખીએ છીએ. દિવાળીની સાથે દર ૩૧ ડિસેમ્બરે સોસાયટીના ગેટ પાસે ઘાસનું પૂતળું બનાવી એને કપડાં પહેરાવી ૧૨ વાગ્યે એનું દહન કરીએ છીએ જેથી વીતેલા વર્ષ સાથે જે બધી સમસ્યાઓ હતી એ દૂર થાય અને નવા વર્ષનું આગમન ખુશી સાથે થાય.’